Държавен вестник, бр. 99, 2017 г., стр. 80

СТР.  80	
Д Ъ Р Ж А В Е Н  В Е С Т Н И К 	
БРОЙ  99
Сдсп е изчислен по стандарт в размер на 
555 лв. за обслужвано лице в домашен социален 
патронаж, умножен по осигурения обхват за 
достъп до услугата, който е 3 % от възрастните 
на и над 65 години на територията на съответ-
ната община.
Пълен достъп (100 %) до тази част от суб-
сидията имат общините, чиито текущи разходи 
за местните дейности към 31 декември 2016 г. 
на един жител без тези за заплати, възнаграж-
дения, осигуровки, платени данъци, такси и 
административни санкции, както и за дейност 
„Чистота“, са по-ниски от тези за страната на 
един жител (ТРМх1<ТРМср.). Останалите общини 
получават ограничен достъп – 50 %. 
ТРМх1 са текущите разходи за местни дей-
ности към 31 декември 2016 г. без тези за за-
плати, възнаграждения, осигуровки, платени 
данъци, такси и административни санкции, 
както и за дейност „Чистота“, на един жител 
на конкретната община.
ТРМср. е средният размер за страната на 
текущите разходи за местните дейности към  
31 декември 2016 г. без тези за заплати, възна-
граждения, осигуровки, платени данъци, такси 
и административни санкции, както и за дейност 
„Чистота“, на един жител.
А2 е втората част от размера на общата 
изравнителна субсидия от централния бюджет 
за конкретната община. Право да получават 
тази част от субсидията имат общините, чиито 
данъчни постъпления са под тези за страната 
на един жител (МДх1<МДср.). Изравняването е в 
размер на 85,8 % от разликата между средното 
равнище за страната и данъчните приходи на 
един жител за конкретната община, умноже-
на по броя на жителите є. Получената сума 
е коригирана с т.нар. „данъчно усилие“, което 
редуцира 85,8 %-то изравняване с 25 % от раз-
ликата между максималното данъчно усилие 
(1) и това на съответната община. 
А2 се изчислява по следната формула:
А2 = ИДПрх1 – ((1 – ДУсрх1) * 0,25) *ИДПрх1, 
където:
ИДПрх1 = (МДср - МДх1) * Н ×1 * 0,858, където:
МДх1 е размерът на постъпленията от местни 
данъци (патентен данък, имуществени и други 
данъци) на един жител на конкретната община 
към 31 декември 2016 г.
МДср е размерът на постъпленията от местни 
данъци на един жител (патентен данък, иму-
ществени и други данъци) – средно за страната 
към 31 декември 2016 г.
Нх1 е населението на съответната община по 
данни на Националния статистически институт 
(НСИ) към 31 декември 2016 г.
ДУсрх1 е осредненото съотношение между 
размерите на ставките на данъка върху недви-
жимите имоти и данъка при придобиване на 
имущество по възмезден начин на конкретната 
община за 2017 г. към съответните максимални 
ставки, определени със Закона за местните 
данъци и такси (ЗМДТ). Изчислява се по след-
ната формула: 
Д Ус р х 1= (С Т Д Н И х 1/С Т Д Н И m a х + С Т Д ВП И х 1/
СТДВПИmaх)/2, където:
СТДНИх1 е размерът на ставката за данъка 
върху недвижимите жилищни имоти за физиче-
ски лица на конкретната община за 2017 г. При 
наличие на диференцирани ставки по населени 
места се взема предвид ставката, определена 
за населеното място – административен център 
на общината. 
СТДНИmaх е максималният размер на ставката 
за данъка върху недвижимите имоти, определен 
със ЗМДТ.
СТДВПИх1 е размерът на ставката за данъка 
при придобиване на имущество (недвижимо) 
по възмезден начин за 2017 г. на конкретната 
община.
СТДВПИmaх е максималният размер на ставката 
за данъка при придобиване на имущество по 
възмезден начин, определен със ЗМДТ.
А3 е допълнителен компонент на общата из-
равнителна субсидия от централния бюджет за 
конкретната община, който осигурява размера 
на общата изравнителна субсидия, определен 
в Закона за държавния бюджет на Република 
България за 2017 г. (ЗДБРБ за 2017 г.). Достъп 
до тази част на субсидията имат общините с 
отрицателна разлика между полученото от 
сумата на компонентите А1 и А2 (А1+А2) и 
размера на изравнителната субсидия, определен 
в ЗДБРБ за 2017 г. 
А4 е допълнителен компонент на общата 
изравнителна субсидия от централния бюджет, 
който се разпределя само за общините, които 
са отчели събираемост на постъпленията от 
данъка върху недвижимите имоти за 2016 г. 
над средната събираемост (73,43 %) по данни 
от системата за обмен на информация, предос-
тавена от общините съгласно разпоредбите на 
чл. 5а, ал. 1 и 2 ЗМДТ.
С3 е размерът на трансфера за зимно поддър-
жане и снегопочистване на общински пътища 
за конкретната община. 
Критериите и максималните съотношения за 
разпределение на средствата в размер, не по-
малък от предходната година, са: географско и 
височинно разположение – 85 % (на базата на 
параметри за дължина на общинските пътища в 
планински райони, дължина на общински пъти-
ща в равнинни райони и дължина на общински 
пътища в райони, характерни със снегонавя-
вания и заледявания); брой населени места, с 
изключване на местата без население – 10 %; 
брой население – 5 %.
С4 е размерът на целевата субсидия за ка-
питалови разходи.
Критериите и максималните съотношения 
за разпределение на средствата в размер, не 
по-малък от предходната година, са: брой 
населени места, с изключване на местата без 
население и с население до 10 души – 45 %; 
дължина на общинските пътища – 25 %; брой 
население – 25 %; размер на територията – 5 %.
Информацията за населението и населените 
места е по данни на НСИ към 31 декември 2016 г., 
а за дължината на общинските пътища – по дан-
ни на Министерството на регионалното развитие 
и благоустройството към 26 септември 2017 г.